น่าจะเป็นหูดหงอนไก่บริเวณปากช่องคลอดเข้าไปข้างในนิดหน่อยค่ะ ลักษณะเวลาจับและบีบออกมาจะเป็นหัวขาวๆเล็กๆออกมาค่ะ แล้วเลือดก็จะออกนิดหน่อย เครียดมากเลยค่ะ ถ้าไปรพ.แล้วไม่มีสิทธิ์รักษา30บาท จะต้องเสียค่าใช้จ่ายประมาณเท่าไรคะ วิธีการรักษาจะเป็นยังไงบ้างคะ หรือมียาตัวอื่นทดแทนได้มั้ยคะ เคยทานยาสมุนไพรรักษาค่ะ เหมือนมันจะเล็กลงอยู่ แต่ตอนนี้ยาหมดแล้วควรจะซื้อมาทานต่อมั้ยคะ เเล้วถ้ารักษาแล้วจะหายขาดมั้ยคะ
สวัสดีค่ะ การที่มีก้อนที่อวัยวะเพศหญิง สามารถเกิดจากสาเหตุต่างๆ ได้แก่ ได้แก่ ก้อนของต่อมไขมัน, การติดเชื้อหูด, การติดหูดข้าวสุก, เนื้องอกอื่นๆ เป็นต้นจากที่เล่ามา ยังไม่สามารถสรุปได้ว่า เป็นโรคหูดหงอนไก่ หรือเป็นโรคอื่นๆนะคะหากเป็นโรคหูดหงอนไก่ จะไม่ได้มีการใช้ยาแบบรับประทานนะคะ จะเป็นลักษณะของการรักษาโดยแพทย์อาจพิจารณาการทายาที่รอยโรค การจี้ หรือการผ่าตัดค่ะสามารถอ่านเพิ่มเติมได้ที่นี่ค่ะดังนั้นไม่แนะนำให้ ไปซื้อยามารับประทานเองแต่ควรไปพบแพทย์เพื่อตรวจวินิจฉัยโรคก่อนนะคะ ซึ่งค่าใช้จ่ายในการตรวจเบื้องต้น สามารถสอบถามกับเจ้าหน้าที่ที่โรงพยาบาลที่ไปพบก่อนได้นะคะ เพื่อรับคำแนะนำที่เหมาะสมค่ะ